རྒྱ་གར་ལ་དཀའ་ངལ་བཟོ་མཁན་རྒྱ་ནག་རེད།དཀའ་ངལ་དེ་དག་ལ་གདོང་ལེན་བྱ་རྒྱུར་གྲ་སྒྲིག་དགོས་ཀྱང་དེ་ལྟར་མེདཔ་དང་།རྒྱ་གར་གཞུང་གིས་ཧི་མཱ་ལ་ཡི་ས་ཁུལ་སྲུང་སྐྱོབ་བྱ་རྒྱུ་གཞི་རྩར་འཛིན་པའི་སྲིད་བྱུས་ཤིག་གཏན་འབེབས་གནང་དགོས་པ་དང་།སྲིད་བྱུས་དེའི་ལྟེ་བར་བོད་ཀྱི་གནད་དོན་འཛིན་དགོས།གང་ཡིན་བརྗོད་ན།རྒྱ་ནག་གཞུང་གིས་བོད་ས་དབང་སྒྱུར་བྱས་རྗེས་ཧི་མཱ་ལ་ཡི་ས་ཁུལ་དེ་དག་རྒྱ་དཀར་ནག་ཡུལ་གཉིས་དབར་འཐབ་རྩོད་ཀྱི་འབྱུང་རྩ་ཞིག་ཏུ་གྱུར་ཡོད།རྒྱ་ནག་གཞུང་གིས་རྒྱ་རིགས་ཧན་གྲངས་མང་མི་རིགས་ཀྱི་དབང་ཤུགས་འོག་རིག་གཞུང་གཅིག་མཚུངས་བཟོ་རྒྱུའི་སྲིད་བྱུས་ལག་བསྟར་བྱེད་བཞིན་པ་དེར་རྒྱ་གར་གྱིས་སྣང་མེད་དུ་བཞག་མི་རུང།དེ་ལྟར་བྱེད་པ་ཡིན་ན་གྲངས་ཉུང་མི་རིགས་རྣམས་ལ་དྲག་གནོན་དེ་བས་ཚབས་ཆེ་རུ་འགྲོ་ངེས་ཡིན།ཞེས་གསུངས།